Pjotr Andrejewitsch Nalitsch
De Pjotr Andrejewitsch Nalitsch (Пётр Андреевич Налич), gebuer 1981 zu Moskau, ass e russesche Museker, deen als éischte russesche YouTube-Phenomeen gëllt, well seng weltwäit Bekanntheet haaptsächlech op e Clip zeréckgeet, deen en um genannte Videoportal verëffentlecht huet, an deen op den 2. Januar 2008 mat alle Kopië schonn iwwer 700.000 Visiteure versammelt huet.

Mat senger Grupp MKPN (Ofkierzung vu Музыкальный коллектив Петра Налича – Museksgrupp Pjotr Nalitsch) huet e Russland beim Eurovision Song Contest 2010 vertrueden a koum op déi eeleft Plaz beluecht.

Säi Liewen 
De Pjotr Andrejewitsch gouf am Joer 1981 zu Moskau gebuer. Als Enkel vun engem bosneschen Tenor an der Belgrader Oper, huet hien als éischt e Studium um Moskauer Architekturinstitut MARCHI absolvéiert, ier e sech bei enger musekalescher Bildungsariichtung fir Gesangskonscht beim Moskauer Conservatoire ageschriwwen huet.

Kuckt och 
 Lëscht vun de russesche Bäiträg beim Eurovision Song Contest

Um Spaweck 

 Dem Museker seng offiziell Websäit 
 Auswiel vu Lidder op MySpace

Gebuer 1981
Russesch Sänger
Participante fir Russland beim Eurovision Song Contest
Participante beim Eurovision Song Contest 2010
Internet-Phenomeener